section_heading: Španjolski oklopni programi (1987. – 1993.)
paragraph_text: Tako je kao zamjensko rješenje za M47 i M48 odabran M60 Patton. Riječ je o tenkovima koji su povučeni iz službe u srednjoj Europi zbog odredbi sporazuma o konvencionalnim oružanim snagama u Europi. Međutim, iako je španjolska vojska trebala 532 tenka M60 i M60A1, u aktivnu službu dostavljeno ih je samo 244. Ministarstvo obrane je krajem 1980-ih odobrilo program modernizacije svojih 150 tenkova AMX-30E i rekonstrukciju preostalih 149. Paradoksalno je da niti jedan od M60 i AMX-30E tenkova nisu pokazali znatan napredak u odnosu na starije tenkove M47 i M48.